ТРЕТА ГЛАВА

ДЪЛБОЧИННИ ОМОНИМНИ МОДЕЛИ В БЪЛГАРСКИЯ, РУСКИЯ И ЧЕШКИЯ ЕЗИК



	В тази част от работата разглеждаме произхода на повърхнинните омонимни модели. Въвеждаме нови дълбочинни спецификатори, които, представени в скали на спецификаторите, изграждат дълбочинните омонимни модели. Пътят, по който се получават дълбочинните омонимни модели, проследяваме в изработени от нас комбинаторни матрици. Всеки дълбочинен омонимен модел се тества с определен набор от твърдения.

					*	*	*

	Върху омонимните модели могат да бъдат извършвани както повърхнинни (синхронни), така и дълбочинни (диахронни) операции. Почти всички автори, които пишат за синхронното състояние на лексикалните омоними, се обръщат и към пътищата, довели до образуването на дадения езиков факт (вж.първа глава: Бояджиев, 1986; Шмелев, 1977; Чолакова, 1959; Лекант, 1988; Вътов, 1995; Белошапкова 1989; Ким, 1978; Балкански, 1979,85; Маслов, 1987 и др.). За да определим и специфицираме дълбочинните параметри на повърхнинните омонимни модели, се спираме на няколко единни признака (спецификатора), на базата на които може да се универсализира дълбочинната омонимна структура. Основание за подобна универсализираща операция намираме у споменатите автори, които говорят за едни и същи начини за получаване на лексикалните омоними. Признаците, които въвеждаме, са следните:

	I. Родови признаци:

	 [±Генетична тъждественост] = [±ГТ].

	II. Видови признаци:

	1. [±Деривационна мотивираност] = [±ДМ];

	2. [±Лексико-семантична деривация]  = [±ЛСД];

	3. [±Морфологична деривация] = [±МД];

	4. [±Фонетични промени] = [±ФП];

	5. [±Транспозитивност] = [±Т];

	6. [±Лексикално заимстване] = [±ЛЗ];

	6.1. [±Чужда лексема], [±Домашна лексема] = [±Ч], [±Д];

	6.2. [±Чужда лексема], [±Чужда лексема] = [±Ч], [±Ч];

	6.3. [±Диалектна лексема], [±Книжовна лексема] = [±Ди], [±Кн];	

	7. [±Парадигматична вариативност] = [±ПВ]. 

	Забележка N 1: 

	Положителните стойности (съответно, отрицателните стойности) на родовите и видовите признаци не се предполагат взаимно, не е задължителна и априорна комбинацията "+" : "+" или пък "-" : "-".

	Забележка N 2:

	 Конституентите на омонимния модел могат да имат: 

	1. Автономно генезисно поведение един спрямо друг;

	2. Всеки конституент притежава по един родов и един видов признак.

	Структурните омонимни модели се групират помежду си по степен на близост в дълбочинната омонимна структура. На базата на дълбочинните параметри групираме повърхнинните омонимни модели в няколко групи:

	Група А:

	1. Модел 5 �EMBED Equation.3���= [+A, +B, -C, +D];

	2. Подмножество /Х/ на модел 6 �EMBED Equation.3���=[+A,+B,-C,-D];

	3. Модел 10 �EMBED Equation.3��� = [-A, +B, -C, -D].

	Автономни групи образуват:

	Група Б:	

	Подмножество /У/ на модел 6 �EMBED Equation.3��� = [+A, +B,-C,-D].

	Група В: 

	Модел 2 �EMBED Equation.3��� = [+A, -B, -C, -D].

	Група Г:

	Модел 7 �EMBED Equation.3��� = [+A, +B, +C, -D].

	Важно е да се знае, че отделните конституенти определят дали дадена омонимна верига ще бъде маркирана с признака [+ГТ], или няма да го притежава. Сами по себе си повърхнинните омонимни модели като цяло не могат да притежават маркера [ГТ], защото моделът се реализира чрез (теоретично) голямото множество от конституентни комбинации, които образуват по-голямата надредна единица - омонимната верига (хомогенна или нехомогенна). Като имаме предвид казаното дотук, извеждаме две генетични правила:

	Правило N 1:

	Ако и двата конституентни елемента са маркирани с видовия признак [+ДМ], то те задължително са маркирани и с родовия признак [+ГТ].

	Изключение от Правило N 1:

	Възможни са и случаи, когато конституентните елементи ще бъдат маркирани с видовия признак [+ДМ], но той няма да предполага наличието на родовия признак [+ГТ].

	Правило N 2: 

	Ако и двата конституентни елемента не са маркирани с видовия признак [+ДМ], т.е. притежават го с обратен знак      [-ДМ], то те не са маркирани и с родовия признак [+ГТ], т.е. притежават обратната му стойност [-ГТ].

	От Правило N 1 следва, че [+ДМ] ( [+ГТ]. 

	От Правило N 2 следва, че [-ДМ] ( [-ГТ].

	От Изключение на Правило N1 следва, че [+ДМ] ( [-ГТ].

	За последния случай примерна е опозицията: полски < поле; полски < Полша.

	Ще разгледаме подробно групите А, Б, В, Г, които обхващат всички повърхнинни омонимни модели.

	За повърхнинните модели от група А е релевантна следната скала на спецификаторите, в която маркерите са йерархизирани по степен на обхващане:

	1. [-ГТ];

	1.1. [-ДМ];

	1.1.1. [±ФП];

	1.1.2. [±ЛЗ];

	1.1.2.1. [±Ч, ±Д], [±Ч, ±Ч];

	1.1.2.2. [±Ди, ±Кн];

	1.2. [+ДМ];

	1.2.1. [±МД];

	2. [+ГТ];

	2.1. [+ДМ];

	2.1.1. [±ЛСД];

	2.1.2. [±МД]. 

	Като резултат от комбинаториката на родовите и видовите спецификатори всеки конституент от група А се оказва тройно [±] маркиран. Ако адаптираме тълкуването на тройната маркировка към традиционната трактовка за произхода на лексикалните омоними, ще получим следната информация, групирана в няколко омонимни модела. 

	Първи дълбочинен модел:  [-ГТ, -ДМ, +ФП].

	Обхваща лексикалните омоними, характеризиращи се с наличието на различен произход [-ГТ], немотивирани [-ДМ], получени вследствие на настъпили фонетични промени [+ФП] в структурата на домашната лексема.

	Втори дълбочинен модел: [-ГТ, -ДМ, +ЛЗ].

	Обхваща лексикалните омоними, характеризиращи се с наличието на различен произход [-ГТ], немотивирани [-ДМ], получени вследствие на лексикално заимстване [+ЛЗ] от:

	1. Чужд език: - чужд конституент - домашен конституент [ЧК, ДК];

	2. Чужд конституент - чужд конституент [ЧК, ЧК];

	2.1. Един и същ език (х): - [ЧК,х - ЧК,х];

	2.2. Два различни езика (х, у): - [ЧК,х - ЧК,у];

	3. Диалектен конституент - книжовен конституент [ДиК - КнК].

	Трети дълбочинен модел: [-ГТ, +ДМ, +МД].

	Обхваща лексикалните омоними, характеризиращи се с наличието на различен произход [-ГТ], мотивирани [+ДМ], получени вследствие на морфологични деривационни процеси [+МД].

	Четвърти дълбочинен модел: [+ГТ, +ДМ, +ЛСД].

	Обхваща лексикалните омоними, характеризиращи се с наличието на общ произход [+ГТ], мотивирани	[+ДМ], получени вследствие на дезинтеграционните процеси при лексикално-семантичната деривация [+ЛСД], т.е. вследствие на разпадането на полисемантичната лексема. 

	Пети дълбочинен модел:	 [+ГТ, +ДМ, +МД].

	Обхваща лексикалните омоними, характеризиращи се с наличието на общ произход [+ГТ], мотивирани [+ДМ], получени вследствие на интеграционните процеси на морфологичната деривация [+МД].

	Т.Балкански отделя няколко подвида в пети дълбочинен модел, които ще разгледаме, когато се спрем по-обстойно на самия модел (Балкански, 1979, стр. 147).

	Още веднъж подчертаваме, че петте дълбочинни модела са характерни само за група А, която от своя страна обхваща повърхнинен модел 5, подмножество /Х/ на модел 6 и модел 10. От горното твърдение логично следва, че всеки повърхнинен модел от група А ще се генерира от петте дълбочинни модела.

Ще проследим как са представени дълбочинните модели в български, руски и чешки език, като за илюстрация използваме само някои от конституентните комбинации, запълващи съответните модели. Намерението ни да не представяме всичките конституентни комбинации е продиктувано от твърде специфичното решение, което притежава всяка една от тях. Това означава, че всеки конституент от която и да е омонимна верига притежава различен [-ГТ] или общ [+ГТ] произход. 

	За да получим хипотетичната дълбочинна структура на конституентите от група А, субституираме буквените означения на спецификаторите с числени:	

	[±ГТ] = [±1];		[±МД] = [±5];

	[±ДМ] = [±2];		[±ЛСД] = [±6];

	[±ФП] = [±3];		[±МД] = [±7].

	[±ЛЗ] = [±4];

	Следвайки логиката на съдържанието на петте дълбочинни модела, стигаме до също толкова логичното заключение, че група А ще притежава пет дълбочинни модела, които притежават по три маркера, вследствие на което всеки конституент от група А ще бъде тройно маркиран. Ще проверим истинността на горните твърдения само за конституента /S/, защото за останалите конституенти от група А (Ad, Pro, Num, V...) хипотетично ще бъдат валидни дълбочинни комбинации, аналогични на тези за /S/.

	

































Дълбочинна матрица N 1:

	И така, от дълбочинната матрица получаваме следните дълбочинни модели, които генерират конфигурацията на дълбочинната омонимна структура:

	S �symbol 174 \f "Symbol" \s 14�®�	1. [-1, -2, +3] = [-ГТ, -ДМ, +ФП];

		2. [-1, -2, +4] = [-ГТ, -ДМ, +ЛЗ];

		3. [-1, +2, +5] = [-ГТ, +ДМ, +МД];

		4. [+1, +2, +6] = [+ГТ, +ДМ, +ЛСД];

		5. [+1, +2, +7] = [+ГТ, +ДМ, +МД].

	От така конструираната матрица става ясно, че императивен спецификатор за всеки конституент е [±1] и [±2]. От останалите маркери притежава задължително само по още един, съответно [+3], [+4], [+5], [+6], [+7]. Ако преведем информацията, която носи дълбочинната омонимна матрица на езика на традиционната лексикална семантика, това ще означава, че съответно всяка лексема-омоним притежава общ или различен произход [±1] и тя е мотивирана или немотивирана [±2]. Маркерите [3, 4, 5, 6, 7] са вече конкретни специфични начини, по които е получена лексемата-омоним. Изборът, който тя може да направи, е само в границите от [3] до [7]. За алогична се смята ситуацията, в която конституентът ще избере два спецификатора от [3] до [7]. От това твърдение следва, че не е възможно един конституентен елемент да бъде маркиран едновременно с маркер [+3] и [+6] например. Това на практика би означавало, че конституентът ще бъде получен едновременно вследствие на фонетични промени (+3=ФП) и вследствие на разпадане на полисемантичната лексема (+6=ЛСД), а такава ситуация всъщност не съществува. На базата на казаното дотук извеждаме две правила:

	Правило N 1:

	Всеки омонимен конституентен елемент задължително бива маркиран с признак [+1] и с признак [+2].

	Правило N 2:

	От признаците [+3, +4, +5, +6, +7], всеки омонимен конституент задължително избира само един. 

	Ще разгледаме петте омонимни модела в последователен ред, като ги илюстрираме с фактически материал от български, руски и чешки език. 

	Първи дълбочинен модел:

	[-1, -2, +3] = [-ГТ, -ДМ, +ФП].

	А. Български език.

	S1 вещ < стб. вешть (предмет, нещо); 

	S2 вещ < прасл.*v(((ь (знаещ, осведомен);

	V1 вия < стб. вити (плета, свивам, огъвам);

	V2 вия < стб. выти (издавам протяжен звук, вой);	

	Ad1 лек < стб. льгъкъ (не много тежък);

	S2 лек < прасл. *l((ьba (лекарство);

	S1 мед < прасл. *m((ь (бакър);

	S2 мед < стб. медъ (хранителен продукт);

	S1 син < стб. сынъ (мъжка рожба);

	Ad2 син <стб. синь (цвят от спектъра).

	Б. Руски език.

	S1 лук < прасл. *lukъ (растение);

	S2 лук < прасл. *lo,kъ (вид оръжие, лък).

	В. Чешки език.

	S1 l((idlo < *lice, *likъ (козметично средство);

	S2 l((idlo < *l(k-, *lo,k- (огъване на лък);

	S1 poleva < *po - *leiti (l(t) (кулинарен термин);

	S2 poleva < *po - *leviti (облекчение).

	Втори дълбочинен модел:

	[-1, -2, +4] = [-ГТ, -ДМ, +ЛЗ]. 

Чужд конституент (ЧК) - домашен конституент (ДК);

Чужд конституент (ЧК) - чужд конституент (ЧК);

 От един и същ език (х) - (ЧКх - ЧКх);

 От два различни езика (х, у) - (ЧКх - ЧКу);

 Диалектен конституент - книжовен конституент (ДиК - КнК).

А. Български език.

	ЧК - ДК:	

	S1 брак1 < от гл. *bьrati, стб. БРАКЪ (брачен съюз);

	S2 брак2 < от нем. Brak (негодна продукция);

	Ad1 бос1 < *bosъ, стб. БОСЪ (необут);

	S2 бос2 < от англ. boss (шеф);

	Ad1 гол1 < *golъ, стб. ГОЛЪ (необлечен);

	S2 гол2 < от англ. goal (спортен термин);

	S1 чело1 < *(elo, стб. чело (част от главата);

	S2 чело2 < от итал. violoncello (музик. инструмент).

	ЧК - ЧК; ЧКх - ЧКх:

	S1 голф1 < от англ. golf (вид спорт);

	S2 голф2 < от англ. golf (вид широки панталони с пристегнати под коленете крачоли); 

	S1 домино1 < от итал. domino (вид игра);

	S2 домино2 < от итал. domino (дълга зимна дреха на духовно лице).

	ЧКх - ЧКу:

	S1 бас1 < от итал. basso (мъжки глас);

	S2 бас2 < от тур. bahis (обзалагане).

	ДиК - КнК:

	S1 борак1 < КнК (борова гора или храсти);

	S2 борак2 < ДиК (великденско яйце, което е преборило другите).

	Б. Руски език.

	ЧК - ДК:

	S1 брак1 < ЧК (негодна продукция);

	S2 брак2 < ДК (семеен съюз).

	ЧК - ЧК; ЧКх - ЧКх:

	S1 бунт1 < от нем. Bund (въстание);

	S2 бунт2 < от нем. Bund (вързоп, бала, денк);

	S1 гранат1 < от лат. granatum (раст. нар);

	S2 гранат2 < от лат. granatum (скъпоценен камък).

	ЧКх - ЧКу:

	S1 бухта1 < от нем. Bucht (малък залив);

	S2 бухта2 < от хол. bocht (кръг от навито въже);

	S1 кран1 < от хол. kraan (устройство за спиране и пускане на водата);

	S2 кран2 < от нем. Kran (подемна машина).

	 ДиК - КнК:

	V1 обдуть1 < КнК (издухам нещо);

	V2 обдуть2 < ДиК (излъжа някого).

	В. Чешки език.

	ЧК - ДК:

	S1 kolej1 < от лат. collegium (студентско общежитие); 

	S2 kolej2 < от слав. *kolo, *kolese (коловоз);

	S1 t((da1 < от итал. strada (булевард);

	S2 t((da2 < от слав. *k(rda, *(erda (редуване).

	ЧК - ЧК; ЧКх - ЧКх:

	S1 pakl1 < от нем. Pack (Paket) (пакет);

	S2 pakl2 < от нем. Pack (Packet) (измама);

	S1 rem(za1 < от фр. remise (скривалище);

	S2 rem(za2 < от фр. remis (равен резултат).

	ЧКх - ЧКу:	

	S1 golf1 < от англ. golf (вид спорт); 

	S2 golf2 < от итал. golfo (морски залив); 

	S1 re(l1 < от исп. real (парична единица);

	S2 re(l2 < от лат. realis (философски термин).

	ДиК - КнК:	

	S1 bij(k1 < ДиК (кино);

	S2 bij(k2 < КнК (бухалка за биене);

	V1 o((vat1 < ДиК (упреквам някого в нещо);

	V2 o((vat2 < КнК (оживея).

	Трети дълбочинен модел:

	[-1, +2, +5] = [-ГТ, +ДМ, +МД].

	А. Български език.

	V1 допирам1 < допра, приближавам едно нещо до друго;

	V2 допирам2 < допера, изпирам всичко докрай;

	V1 отравям1 < от отрова, умъртвя някого с отрова;

	V2 отравям2 < от гл. отровя, изровя нещо;

	Ad1 полски1 < от поле;

	Ad2 полски2 < от Полша.

	Б. Руски език.

	Ad1 погодный1 < от год, който се отнася до всяка година;

	Ad2 погодный2 <от погода, който се отнася до метеорологичното време;

	S1 полка1 < от пол, бълг. полица;

	S2 полка2 < от гл. полоть, бълг. плевене;

	S3 полка3 < от пола, бълг. страна.

	В. Чешки език.

	S1 kl((ek1 < kl((, бълг. ключе;

	S2 kl((ek2 < от kel, бълг. по-малък зъб на животно;

	S1 no(isko1 < от n((, бълг. ножче;

	S2 no(isko2 < от noha, бълг. краче;

	V1 poz((t1 < от z((t, бълг. гледам;

	V2 poz((t2 < от (r(t, бълг. ям (за животно);

	Ad1 p((slove(n(1 < p((slov(, бълг. пословичен;

	Ad2 p((slove(n(2 < p((slovce, бълг. който се отнася до наречие).

	Четвърти дълбочинен модел:

	[+1, +2, +6] = [+ГТ, +ДМ, +ЛСД].

	 Един от най-спорните и дори отричани модели за получаване на лексикални омоними (вж. Абаев, 1957,стр. 31-43). Характеризира се с 

[-херметичност] и [+проницаемост].

	А. Български език.

	S1 двор1 < *dvorъ, стб. дворъ, оградено място край постройка;

	S2 двор2 < *dvorъ, стб. дворъ, монархът и неговите приближени;

	S1 език1 < *j(zykъ,  подвижен орган в устата на човека;

	S2 език2 < *j(zykъ,  средство за общуване между хората;

	S1 месец1 < *m(s(cь,  1 от 12 части на годината;

	S2 месец2 < * m(s(cь,  луна;

	V1 точа1 < *to(iti/ *tekti, стб. точити, подострям нещо;

	V2 точа2 < *to(iti / *tekti, стб. точити, разтеглям тесто на тънък пласт; 

	V1 шаря1 < шаръ, правя нещо да стане шарено;

	V2 шаря2 < шаръ, ходя без посока, скитам.

	Б. Руски език.

	S1 баба1 < от дет. език, слаб, нерешителен мъж;

	S2 баба2 <от дет. език, ударна част от механичен чук;

	S3 баба3 < от дет. език, вид козунак;

	S1 рак1 < неясно, морско безгръбначно животно;

	S2 рак2 < неясно, мед. термин, болест;

	S1 свет1 < *sv(tъ, физ. термин, източник на светлина;

	S2 свет2 < *sv(tъ, вселена; висше общество.

	В. Чешки език.

	S1 (in1 < *(inъ,*(initi, бълг. действие;

	S2 (in2 < *(inъ,*(initi, бълг. служебно отличие;

	V1 mo(it1 < *mok- (mokr(), бълг. пикая;

	V2 mo(it2 < *mok- , бълг. мокря;

	S1 pokoj1 < *pokojь, бълг. състояние на спокойствие;

	S2 pokoj2 < *pokojь, стб. бълг. помещение, стая;

	V1 topit1 < *top-/*tep- (tepl(), бълг. поддържам огън;

	V2 topit2 < *top- (tonouti), бълг. умъртвявам чрез потапяне във водата.

	Получаването на омонимни конституенти по този модел се оспорва от мнозина, както вече посочихме. Този процес е слабо продуктивен, доста продължителен е във времето и е едновременен с процеса на отделяне на лексико-семантичните варианти от полисемантичния конституент. Не са много и омонимните конституенти, за които със сигурност може да се каже, че са се генерирали по този модел.

	Полисемия е семантичната способност на лексемата да притежава едновременно няколко значения, т.е. да се откриват в нея няколко взаимосвързани лексикално-семантични варианта (по-нататък ЛСВ). Долната граница на полисемията е моносемията, която се характеризира с наличието само на един ЛСВ. В процеса на историческото развитие на езика лексемата, в резултат на употребата и осмислянето и в различен контекст, обраства с нови ЛСВ. Човешкото познание е безгранично, а изразните средства на езика са ограничени и затова се появяват случаи, когато с един езиков знак се номинират различни, но и някак свързани помежду си денотати (сигнификати). От собствено лингвистична гледна точка развитието на полисемантичността се обяснява със "закона на асиметрията" на знака и значението (Звегинцев, 1965, стр. 85). Знакът и лексикалното значение са величини от различни плоскости. Всеки знак се стреми да притежава и други функции, освен своята собствена, а всяко значение се стреми да се изрази и чрез други средства, освен с тези на собствения си знак. Те са асиметрични (Белошапкова, 1989, стр. 197). Асиметрията на знака и значението води до това, че изходният ЛСВ на лексемата в резултат на постепенно приспособяване към конкретните условия на други типове контекст дава началото на ново качество - образуване на вторични ЛСВ.

	Затъмняването на вътрешната форма на полисемантичния конституент и на отделните му ЛСВ може да доведе до нарушаване на взаимната им мотивираност и до генериране на омонимни конституенти. Това обаче е продължителен и постепенен процес и затова рязка граница между полисемия и омонимия в много случаи не може да се постави. Няма омонимия въобще. Тя съществува само в определено състояние на езиковата система. Това, което е било полисемия за един исторически отрязък от време, може да се окаже омонимия в едни други темпорални граници. Процесът може да се признае за приключил тогава, когато откъсналите се ЛСВ до такава степен са се утвърдили в съзнанието на езиковия реципиент, че се осъзнават самостоятелно. Завършеността на този процес на лексикално обособяване намира израз в автономното поведение на новосъздадените лексеми както по отношение на семантичната им мотивираност и вътрешносистемните им отношения, така и по отношение на деривационните им възможности. Всъщност това, което не е ясно, е точната конфигурация на полисемните граници. Къде свършва полисемният конституент и къде започва омонимният? Разрешаването на омонимно-полисемните проблеми е от съществено значение най-вече за нуждите на лексикографската практика. Известен е хаосът, който цари при лексикографското представяне на омонимните и полисемните случаи. В един речник даден конституент се представя като полисемен, а в друг - като омонимна верига, например:

	А. Български език.

	1. Български тълковен речник (4-то издание, С., 1995) представя конституентите като омонимна верига.

	2. Речник на съвременния български книжовен език (БАН. С., 1т.- 1955; 2т.-1957; 3т.- 1959) тълкува конституентите като полисемантични.

	S1 жар1 (разгорещени въглища без пламък, жарава);

	S2 жар2 (увлечение, устрем, страст);

	V1 измесвам1 (смесвам, омесвам, размесвам);

	V2 измесвам2 (меся докрай, напълно всичко);

	Ad1 изпълнителен1 (който изпълнява, осъществява поставеното от законите);

	Ad2 изпълнителен2 (който съвестно върши работата си, добросъвестен);

	V1 подхождам1 (отговарям на определени условия и изисквания);

	V2 подхождам2 (доближавам се, пристъпвам към някого или нещо);

	V1 реферирам2 (правя или изнасям реферат, докладвам);

	V2 реферирам2 (ръководя спортно състезание).

	Б. Руски език.

	1. Словарь русского языка (в четырех томах, М., 1981) представя конституентите като омонимна верига.

	2. Ожегов, С. И. (Словарь русского языка. М., 1982) представя конституентите като полисемантични.

	S1 агент1 (1. представител на организация, изпълняващ служебно поръчение; 2. лице, което служи на нечии интереси; 3. сътрудник в разузнаването);

	S2 агент2 (действаща причина, която предизвиква определени явления в природата, в човешкия организъм);

	S1 запасник1 (военен служител от запаса);

	S2 запасник2 (хранилище);

	S1 семенник1 (1. бот. част от плод, растение, която съдържа семена; 2. участък, където се отглеждат растения за получаване на семена); 

	S2 семенник2 (анат. мъжка полова жлеза, в която се произвеждат половите клетки);

	S1 сирена1 (1. мит. полужена, полуптица; 2. зоол. голямо водно млекопитаещо животно);

	S2 сирена2 (1. физ. устройство за получаване на звукове с различна височина; 2. устройство, което излъчва звукови вълни с голяма интензивност).

	В. Чешки език.

	1. Slovn(k spisovn(ho jazyka (esk(ho (I-IX. Рraha, 1989) експонира конституентите като омонимна верига.

	2. 1. Slovn(k spisovn( (e(tiny pro (kolu a ve(ejnost (Рraha, 1978) експонира конституентите като полисемантични.

	S1 kolonka1 (група от малки жилищни домове, образуващи цяло);

	S2 kolonka2 (организирана група от хора с определена цел);

	S1 lok(lka1 (локален, местен път);

	S2 lok(lka2 (новина за локално, незначително събитие);

	S1 r(z1 (1. удар; 2. бързо рязко движение, с което нещо се цели; 3. съвкупност от признаци на нещо);

	S2 r(z2 (при броене - раз, два).

	Нееднаквото представяне и тълкуване на омонимния и полисемния материал се дължи по всяка вероятност на факта, че съществуващите диференциални критерии не се прилагат комплексно. Преди да предложим наш критерий, ще се обърнем към съществуващите вече диференциални критерии, представени в синтезиран вид от Б. Испас и В. Молдован (Испас, Молдован, 1979, стр. 35-45):

	I. Логико-семантичен диференциален критерий.

	В неговата основа, според авторите, е поставен характерът на корелацията на конституента с екстралингвистичната действителност. Ако всеки от ЛСВ на конституента независимо един от друг е ориентиран към различен денотат ( сигнификат), то съответните ЛСВ се легитимират за омонимни. Авторите правилно заключават обаче, че този критерий не може да бъде решаващ, защото и ЛСВ, образуващи семантичната структура на полисемния конституент, също понякога се отнасят с различни понятия. 

	II. Психолингвистичен диференциален критерий.

	Този критерий разчита преди всичко на авторовата лингвистична интуиция и субективно решение във връзка с това, дали между два конституента съществуват общи семантични признаци, и затова също не може да бъде решаващ.

	III. Лингвистични диференциални критерии.

	Използват се отношенията, които съществуват между формите и значенията на различните лексикални единици. Лингвистичните критерии, предложени от авторите (стр. 37), намират своето оправдание в предимството, което изследователите предоставят на едната или другата страна на дихотомията: форма - значение.

	1. Семантични диференциални критерии.

	1.1. Критерий за наличието или липсата на "междинно семантично звено" между двете значения. 

	Авторите цитират Р. А. Будагов (Испас, Молдован, 1979, стр. 37), според когото "ако ЛСВ на лексемата не могат да бъдат свързани помежду си чрез "междинно семантично звено", имаме пред себе си омоними". В съвременната лексикална семантика критерият на "междинното семантично звено" се използва активно и придобива първостепенно значение в дискусията за семантичните граници на лексемата, но прилагането му в лексикографската практика често води до субективни решения, като една и съща серия се определя от едни учени като омонимна верига, а от други - като значения на една и съща полисемантична лексема. Този факт, както видяхме, се отразява в разнообразните интерпретации, които се дават на омонимните групи в тълковните речници на даден език. 

	1.2. Синонимен критерий.

	Според този критерий (стр. 38), ако синонимите на идентичните в звуково отношение лексеми не могат да бъдат включени в една и съща омонимна серия, става дума за омоними, а в обратния случай - за полисемия. Така обаче не се разрешава проблемът за диференциацията на омонимията от полисемията, тъй като, от една страна, не всички лексеми могат да бъдат синоними, а от друга - лексикално-семантичните варианти на полисемантичните лексеми също могат да имат синоними, които не участват в една парадигма.

	1.3. Антонимен критерий.

	И той има същите недостатъци, както и предишният. Съществуването на различни антоними за всеки от ЛСВ на една лексема не може да удостовери трансформацията им в омоними, а най-много да обясни значението им.

	1.4. Дифузност на значенията на полисемантичната лексема.

	Наличието на дифузия между отделните ЛСВ в полисемантичната лексема е решаващо за легитимирането на нейната идентичност, което пък от своя страна е пряко свързано с наличието на общо "междинно семантично звено". Изтъква се, че при срещата на два или повече омонима взаимопроникването и съвместността на значенията им са изключени, тъй като по принцип контекстът напълно ги изяснява. 

	1.5. Критерий на семантичното поле.

	Авторите представят метода, предложен от В. Порциг (стр. 39), според когото проблемът за омонимията може да бъде разрешен въз основа на принадлежността на лексемите към различни семантични полета.

	2. Формални диференциални критерии.

	2.1. Критерий, свързан с дистрибуцията на значенията.

	Посочва се, че различната дистрибуция е маркер за наличието на омонимия. Според нас, това не е надежден критерий, защото и отделните ЛСВ на полисемантичната лексема могат да имат различна дистрибуция. 

	2.2. Критерий за несъответствието на междуграматичните категории и форми на лексемата с еднакъв звуков облик. 

	Според този критерий морфологичните показатели придобиват качеството на формален индикатор за диференциация на значенията при омонимите. 

	2.3. Критерий, свързан с деривационното поведение на ЛСВ.

	В случая сравнението е по посока на деривационните парадигми на лексемите от предполагаемата омонимна група: ако дериватите на тези лексеми имат различна форма и нямат допирни точки в семантично отношение означава, че произтичат от омоними. Този критерий демонстрира и разликите в трансформационния потенциал на значенията. За да бъде оперирането с диференциалните критерии ефективно, то те трябва да бъдат прилагани комплексно. 

	Съгласно с основните положения на приетата от нас методика на формалното моделиране ще се опитаме да предложим един хипотетичен диференциален критерий, чиято същност се поражда от спецификата на моделите. Ще се върнем пак на матрицата на Л. В. Малаховски (1974, стр. 275), представена от нас във втора глава. Както вече стана ясно, матрицата съдържа теоретично възможните лексемни комбинации на даден език. Като приложихме формулата на Л. В. Малаховски (1974, стр. 276), получихме омонимните модели, които запълват само девет от 16-те клетки на цялостната матрица. Ако следваме замисъла и идеята на автора (неразвита подробно и неприложена конкретно за никой език), ще достигнем до логичния извод, че щом матрицата представя всички лексикално-семантични явления и в нея битува омонимията, също толкова логично е и предположението и подозрението за наличието и на останалите лексикално-семантични явления, които са локализирани съответно в незаетите от омонимията матрични клетки. Въпросът е в коя от седемте клетки, незапълнени от омонимията, е локализирана полисемията, а оттук и кой от останалите незапълнени повърхнинни модели (4, 8, 12, 13, 14, 15, 16) показва полисемия? За да отговорим на въпроса, ще използваме метода на изключването. Преди това трябва да уточним, че релевантните за омонимията спецификатори [±A], [±B], [±C] и [±D] са релевантни и за полисемията. Полисемният модел, според нас, трябва да е в състояние да отговори на:

	Правило N 1:

	Всеки полисемантичен конституент е маркиран с признаците (+)звукова форма [+А], (+)графична форма [+В], (+)лексикално значение [+С] и (+) граматично значение [+D].

	Ако потърсим в изходната матрица на Л. В. Малаховски кой модел е съобразен и отговаря на Правилото, ще установим, че това е единствено модел 8 (�EMBED Equation.3���=[+A,+B,+C,+D]). Той отговаря на изискванията на Правилото, а също така не е зает от омонимията модел. Оставяме настрана съмненията, че съществуват полисемантични случаи, при които положителната стойност на спецификатор [+D] ще се доближава до своя полюсен антипод. В общи линии този модел отговаря на масовите полисемантични случаи. Оттук произтича и :

	Забрана N 1:

	Не номинирай като полисемантичен модел онзи, при който отсъства даже само една от положителните стойности на спецификаторите му [A,B,C,D] и особено спецификатор [C].

	Заключение N1:

	Отсъствието на положителната стойност на спецификатор [+C] води до наличието на омонимен модел.

	Както вече стана известно (вж. втора глава), повърхнинните омонимни модели са:

	Модел 5 �EMBED Equation.3��� = [+A,+B,-C,+D];

	Модел 6 �EMBED Equation.3��� = [+A,+B,-C,-D];

	Модел 2 �EMBED Equation.3��� = [+A,-B,-C,-D];

	Модел 10 �EMBED Equation.3��� = [-A,+B,-C,-D];

	Модел 7 �EMBED Equation.3��� = [+A,+B,+C,-D].

	При двата факултативни омонимни модела също се забелязваше отсъствие на положителните стойности на някои от спецификаторите:

	Факултативен модел 1 �EMBED Equation.3��� = [+A,-B,-C,+D];

	Факултативен модел 9 �EMBED Equation.3��� = [-A,+B,-C,+D].

	И така, към систематизираните вече от Б. Испас и В. Молдован диференциални омонимно-полисемни критерии добавяме още един, който условно ще наречем "спецификаторен критерий" и ще локализираме при формалните лингвистични критерии.

	2.4. Спецификаторен критерий.

	По наше мнение, този критерий, приложен заедно със споменатите вече, е в състояние да даде отговори къде свършва полисемният конституент и къде започва омонимният. Отговорът може да бъде само еднозначен. Условието, границите на модел 8 �EMBED Equation.3��� да бъдат нарушени и той да се трансформира в омонимен, е загубата на положителната стойност на спецификатор [+С].

	Изводи:

	1. Ако един конституент принадлежи на модел 8, то той не може да принадлежи на модели 5, 6 и 10; 

	2. Всеки конституент принадлежи само на един модел;

	3. Всеки конституент може да си избере само омонимно или само полисемно поведение, което от своя страна е исторически заложено в него;

	4. За дълбочинните параметри е релевантна посоката от модел 8 към останалите омонимни модели (модел 8 > модел 5, 6, 10).

	Пети дълбочинен модел:

	[+1, +2, +7] = [+ГТ, +ДМ, +МД].

	Пети дълбочинен модел има общи параметри с трети дълбочинен модел. Общите параметри са в наличието на спецификатор [+2] и маркер [+7]=[+5] ,т.е. [+МД]=[+МД]. Разминават се в наличието на [+1] в пети дълбочинен модел и неговото отсъствие [-1] в трети дълбочинен модел. Като цяло и двата модела се характеризират с:

	1.[-Херметичност];

	2.[+Проницаемост];

	3.[+Продуктивност];

	4.[+Фреквентност].

	За пети модел е характерен и признакът положителна обща мотивираща основа, докато за трети модел той е валиден с обратния си знак [-обща мотивираща основа], т.е. различна мотивираща основа. Това донякъде е аналог на делитбата на Т. Балкански (1979б ,стр. 146-157), в която са отделени:

	1.Словообразувателни омоними, членими на омонимни основи и тъждествени суфикси;

	2.Словообразувателни омоними, членими на омонимни афикси и тъждествени основи;

	3.Словообразувателни омоними, членими на омонимни основи омонимни афикси;

	4.Словообразувателни омоними, членими на тъждествени афикси и тъждествени основи;

	Съгласни сме, че подобно по-детайлно разглеждане е необходимо, но като се има предвид обстоятелството, че материалът при нас е локализиран в два модела, ще приведем емпиричен материал само за пети дълбочинен модел.

	А. Български език.

	S1 богомолка1 < Бог, моля се; вярваща, набожна жена;

	S2 богомолка2 < Бог, моля се; вид насекомо;

	S1 веячка1 < вея; жена, която вее;

	S2 веячка2 < вея; машина, която вее;

	S1 винарка1 < вино; жена производител или търговец на вино;

	S2 винарка2 < вино; дребна мушица, която се въди около виното;

	S1 жътвар1 < жътва; човек, който жъне;

	S2 жътвар2 < жътва; насекомо;

	S1 именник1 < име; формуляр за вписване на лични данни;

	S2 именник2 < име; човек на именния си ден;

	S1 северняк1 < север; жител на северна страна, област;

	S2 северняк2 < север; студен северен вятър;

	S1 хлебарка1 < хляб; жена, която пече и продава хляб;

	S2 хлебарка2 < хляб; вид насекомо.

Б. Руски език.

	S1 бумажник1 < бумага, хартия; портфейл;

	S2 бумажник2 < бумага; работник в хартиената пром.; 

	S1 молочница1 < молоко; заболяване по хранопровода при кърмачетата;

	S2 молочница2 < молоко; жена, която търгува с мляко;

	S1 песенник1 < песня; изпълнител на песни;

	S2 песенник2 < песня; сборник от песни;

	S1 семенник1 < семя; част от растението, в която се съдържат семената;

	S2 семенник2 < семя; анат. мъжка полова жлеза, която произвежда сперматозоидите.

	В.Чешки език.

	S1 de((ovka1 < d(((; дъждовна вода;

	S2 de((ovka2 < d(((; вид червей;

	S1 chemi(ka1 < chemie; хим. фабрика;

	S2 chemi(ka2 < chemie; жена-химик;

	S1 pra(ka1 < pr(t; машина за пране;

	S2 pra(ka2 < pr(t; бой, побой.

	Групи: Б, В, Г.

	Релевантни за тези групи ще бъдат видовете спецификатори [+ПВ], [+ФП] и [+Т]. Групите обединяват следните повърхнинни модели:

	Група Б включва подмножество /У/ на модел 6 �EMBED Equation.3���

     =[+A,+B,-C,-D], например:

	бълг.ез. - каца - каца /S - V/;

	р.ез. - семью - семью /S - Num/;

	ч.ез. - (enou - (enou /S - V/.

	Група В включва модел 2 �EMBED Equation.3���=[+A,-B,-C,-D], например:

	бълг. ез. - ад - ат /S - S/;

	р.ез. - код - кот /S - S/;

	ч.ез. - led - let /S - S/.

	Група Г включва модел 7 �EMBED Equation.3���=[+A,+B,+C,-D], например:

	бълг.ез. - селски - селски /Ad - Adv/;

	р. ез. - будущее - будущее /S - Ad/;

	ч. ез. - dovolen( - dovolen( /S - Ad/.

	Общо за трите групи са валидни следните постулати:

	1.Конституентите на всеки един повърхнинен модел имат автономно дълбочинно поведение един спрямо друг;

	2. Всеки конституент е маркиран с (±) родов признак и с един видов признак.

	От първия постулат например следва, че и двата конституента от чешката омонимна верига S (enou<*(ena, Instr., ед.ч. и V (enou<*gъnati, 3л.мн..ч. имат свои автономни дълбочинни характеристики, които произтичат както от необозримостта и непредсказуемостта на появата на омонимни вериги от този тип, така и от характеристиките на съответните повърхнинни модели, към които принадлежат. Дистрибуцията на съответните спецификатори (родови и видови) между групите, репрезентиращи съответните повърхнинни модели, е следната:

	Група Б: Конституентите от подмножество /У/ на модел 6 проявяват предпочитание към положителната стойност на видовия спецификатор [+ПВ].

	Група В: Конституентите от повърхнинния модел 2 се ориентират към положителната стойност на видовия спецификатор [+ФП].

	Група Г: Конституентите от повърхнинния модел 7 са маркирани с положителната стойност на видовия спецификатор [+Т].

	За да проследим дълбочинната структура на трите репрезентантни групи, субституираме буквените означения на спецификаторите със съответните цифрови маркери:	

	[±ГТ] = [±1]; 

	[±ПВ] = [±2];	

	[±ФП] = [±3];	

	[±Т] = [±4].

	Ако проследим дистрибуцията на спецификаторите за един примерен конституентен елемент /S/, ще получим конфигурацията на дълбочинната структура на съответните представителни групи.

	Получаваме следните модели, които генерират конфигурациите на дълбочинните структури на групи: Б, В, Г.

	S  �symbol 174 \f "Symbol" \s 14�®�	1. [-1, +2, -3, -4] = [-ГТ, +ПВ, -ФП, -Т];

		2. [-1, -2, +3, -4] = [-ГТ, -ПВ, +ФП, -Т];

 		2. [-1, -2, -3, +4] = [-ГТ, -ПВ, -ФП, +Т].

 	Прочитът на получените дълбочинни модели е следният: 

Омонимните конституенти, получени по дълбочинен модел 

[-ГТ,+ПВ,-ФП,-Т], са от различен произход и са се породили вследствие на различна парадигматична вариативност;

Омонимните конституенти, получени по дълбочинен модел 

[-ГТ,-ПВ,+ФП,-Т], са от различен произход и са се породили вследствие на различни фонетични промени;

Омонимните конституенти, получени по дълбочинен модел 

[-ГТ,-ПВ,-ФП,+Т], са от различен произход и са се породили вследствие на процеси на транспозицията.

	





       Налагат се следните изводи:

И трите дълбочинни модела са маркирани с отрицателната стойност на родовия спецификатор [ГТ], което пряко кореспондира с Постулат 

N 1;

	2. От видовите спецификатори [ПВ], [ФП] и [Т] всеки конституент задължително е маркиран с положителната стойност само на един от тях. Останалите два ги притежава с обратен знак;

	3. Абсурдна е ситуацията, в която даден конституент е маркиран с положителната стойност на два видови спецификатора едновременно. 

	Така получените три дълбочинни модела представляват генераторите на съответните повърхнинни модели: 

	Подмножество /У/ на повърхнинен модел 6 се генерира от дълбочинен модел 1 - [�EMBED Equation.3���] < [�EMBED Equation.3���];

	Повърхнинен модел 2 се генерира от дълбочинен модел 2 - [�EMBED Equation.3���] < [�EMBED Equation.3���];

	Повърхнинен модел 7 се генерира от дълбочинен модел 3 - [�EMBED Equation.3���] < [�EMBED Equation.3���].





















ЗАКЛЮЧЕНИЕ



	1. Структурата на омонимията притежава както хоризонтални (повърхнинни, синхронни), така и вертикални (дълбочинни, диахронни) параметри.

	2. Структурата на лексикално-семантичното явление омонимия се конструира от шест повърхнинни и осем дълбочинни модела, които се намират помежду си в отношение на следствие и причина.

	3. Различни са релевантните спецификатори, които конструират повърхнинните и дълбочинните модели, защото е различна спецификата на двете плоскости по хоризонтала и вертикала.

	4. Някои от повърхнинните модели (5, 10 и подмножество /Х/ на шести модел) се пораждат от пет дълбочинни модела:

	1) [�EMBED Equation.3���] > 5 [�EMBED Equation.3���], 6 [�EMBED Equation.3���] /Х/, 10 [�EMBED Equation.3���];

	2) [�EMBED Equation.3���] > 5 [�EMBED Equation.3���], 6 [�EMBED Equation.3���], 10 [�EMBED Equation.3���];

	3) [�EMBED Equation.3���] > 5 [�EMBED Equation.3���], 6 [�EMBED Equation.3���], 10 [�EMBED Equation.3���];

	4) [�EMBED Equation.3���] > 5 [�EMBED Equation.3���], 6 [�EMBED Equation.3���], 10 [�EMBED Equation.3���];

	5) [�EMBED Equation.3���] > 5 [�EMBED Equation.3���], 6 [�EMBED Equation.3���], 10 [�EMBED Equation.3���].

	5. Повърхнинните модели 2 и 7 и подмножество /У/ на модел 6 се генерират само от един дълбочинен модел:

	6) [�EMBED Equation.3���] > 6 [�EMBED Equation.3���] /У/;

	7) [�EMBED Equation.3���] > 2 [�EMBED Equation.3���];

	8) [�EMBED Equation.3���] > 7 [�EMBED Equation.3���].

	6. Така представените повърхнинни и дълбочинни модели са релевантни и за трите езика (български, руски и чешки), което, според нас, е доказателство за принадлежността на лексикално-семантичното явление омонимия към групата на семантичните универсалии. 

	7. Трябва да се отбележи, че конституентният състав на омонимните вериги, запълващи повърхнинните модели, се характеризира с положителна хронологическа мобилност, което потвърждава правотата на намерението ни да се опитаме да погледнем по-универсално на лексикално-семантичното явление омонимия. Даже и при смяна на емпиричния материал, структурата (моделът) остава, а това само доказва, че структурните методи са в състояние да преодолеят в известна степен недостатъците на традиционната (предимно класификационно-описателна) методика и да изяснят донякъде спорните страни на проблема.

	8. В изследването ни са представени и изработените матрици със символните означения на повърхнинните модели и за трите езика (български, руски и чешки).

	9. Изработените омонимни модели са илюстрация на идеята, че на емпиричния омонимен материал може да бъде извършена "дисекция" както по хоризонтала, така и по вертикала.

	10. Изработени са и две дълбочинни матрици, в които релевантните спецификатори не са фиктивни, а са съобразени с действителното състояние на емпиричния материал.

	11. С помощта на формалното моделиране (една концептуално различна теория), съчетана с основни елементи от полевата структура, се опитахме да защитим тезата, че явленията от лексикалната семантика могат да бъдат формално интерпретирани, и че лексикалната омонимия е езиково явление, податливо на формализация.

Смятаме, че главната ни цел (да се представят по-пълно и чрез нова-различна методика проблемите на омонимията) е изпълнена. За решаването на основните изследователски задачи използвахме няколко дедуктивни метода от логиката (1. Аксиматичен метод - включва създаване на аксиоми чрез логическата връзка “ако…, то”; 2. Метод на формализацията; 3. Метод на моделирането).

Съществен момент в изследването е също така и:

1. Изграждането на конкретна омонимна теория, която включва създаването на аксиоми, правила и забрани, с помощта на които се тестват омонимните модели.

2. Създаването на нови термини, които обслужват методиката на формалното моделиране. Това са: омонимен конституент, омонимна верига, омонимен модел, омонимна матрица.

3. Установяването на повърхнинни и дълбочинни параметри на явлението.					

         4. Използването на модела на полевата структура, като омонимните модели са локализирани в ядрото и периферията на омонимното поле.           





�PAGE  �








�PAGE  �
146
�


















